b'\n_START_ARTICLE_\nAnsambel Vi\xc5\xbearji\n_START_SECTION_\nZasedba\n_START_PARAGRAPH_\nVodja ansambla je harmonikar Domen Jev\xc5\xa1enak. Trenutno zasedbo sestavljajo \xc5\xa1e kitarista Ale\xc5\xa1 Thaler in Bla\xc5\xbe Pentek, basist Simon Lesnik ter pevca Du\xc5\xa1ka Ogrizek in Franci Ribi\xc4\x8d._NEWLINE_Dolo\xc4\x8deno obdobje so bili \xc4\x8dlani ansambla tudi kitarista Bojan Kolar in Gregor Oblak, basist Oto \xc4\x8cre\xc5\xa1nar, klarinetist Urban Marot in pevke Nada Konec, Andreja \xc4\x8cre\xc5\xa1nar, Sanja Planko, Melita Painkret ter Tatjana Pe\xc4\x8dko.\n_START_SECTION_\nDelovanje\n_START_PARAGRAPH_\nAnsambel je bil ustanovljen marca 2006. Ustanovni \xc4\x8dlani so bili harmonikar Domen Jev\xc5\xa1enak, kitarist Bojan Kolar, basist Oto \xc4\x8cre\xc5\xa1nar in pevka Nada Konec. Jev\xc5\xa1enak in \xc4\x8cre\xc5\xa1nar sta predhodno sodelovala \xc5\xbee v ansamblu Hlapci. V prvih petih letih je pri\xc5\xa1lo do nekaj kadrovskih menjav. Ob 5-letnici ansambla so pripravili koncert v Celju z gosti, ob tej prilo\xc5\xbenosti pa so izdali tudi album Stari vi\xc5\xbear._NEWLINE_Leta 2012 so se udele\xc5\xbeili nate\xc4\x8daja Na zdravje Pesem poletja, ki so ga izvedli v TV oddaji Na zdravje!. S skladbo Na skednju so se uvrstili v veliki finale maja tega leta v portoro\xc5\xa1ki Alayi._NEWLINE_Sledilo je ve\xc4\x8d menjav zasedbe, po katerih so se uspe\xc5\xa1no udele\xc5\xbeili nekaterih festivalov narodnozabavne glasbe. Tako so med letoma 2015 in 2017 zmagali na festivalih v Mariji Reki, na Gra\xc5\xa1ki Gori in na Vurberku._NEWLINE_Marca 2017 so se odpravili na ve\xc4\x8djo \xc5\xa1tirinajstdnevno turnejo po Kanadi, kjer so igrali slovenskim izseljencem.'